techiaith/cofnodycynulliad_en-cy huggingface dataset:
English: Well, Llywydd, this is not a principle that appealed to the Member's own Government when they forced administration of council tax onto us here in Wales, when they devolved the social fund to us against our wishes, when they insisted that we took responsibility for the disability living allowance without having asked us at all for it first. But, actually - . See, I happen to agree with what the Member says, but I make a different distinction to him. I don't want to see the break-up of the tax benefit system; I think it is part of the glue that holds the United Kingdom together. I am not talking about devolution of policy responsibility for these matters; I am talking about administrative devolution - the ability not for us to have a different system in Wales, but for the way in which that system is delivered on the ground to be in Welsh hands - and I think that's a different matter to the danger that the Member points to, and a danger that, actually, I happen to share.
Welsh: Wel, Llywydd, nid yw hon yn egwyddor a oedd yn apelio i Lywodraeth yr Aelod ei hun pan orfodwyd gweinyddu'r dreth gyngor arnom ni yma yng Nghymru ganddynt, pan wnaethant ddatganoli'r gronfa gymdeithasol i ni erbyn ein dymuniadau, pan wnaethant fynnu ein bod ni'n cymryd cyfrifoldeb am y lwfans byw i'r anabl heb ofyn i ni o gwbl amdano yn gyntaf. Ond, a dweud y gwir - . Welwch chi, rwy'n digwydd cytuno â'r hyn y mae'r Aelod yn ei ddweud, ond rwy'n gwneud gwahanol wahaniaethiad iddo ef. Nid wyf i eisiau gweld y system budd-daliadau treth yn cael ei chwalu; rwy'n credu ei bod hi'n rhan o'r glud sy'n dal y Deyrnas Unedig at ei gilydd. Nid wyf i'n sôn am ddatganoli cyfrifoldeb polisi am y materion hyn; rwy'n sôn am ddatganoli gweinyddol - y gallu nid i ni gael system wahanol yng Nghymru, ond am y ffordd y mae'r system honno yn cael ei darparu ar lawr gwlad i fod yn nwylo Cymru - ac rwy'n credu bod hwnnw'n fater gwahanol i'r perygl y mae'r Aelod yn cyfeirio ato, a pherygl yr wyf i'n digwydd ei rannu, mewn gwirionedd.
English: I welcome the recent shift from the Labour Government when it comes to the devolution of the administration of welfare benefits. There's no doubt in my mind, nor in the minds of many people who work for homeless support agencies, that austerity is linked to the shocking rise in visible rough-sleeping on our streets, and it's no wonder that this has been described as reaching crisis point by Shelter Cymru. Scotland already has extensive powers over welfare, thanks to the proactive Government from the Scottish Nationalist Party in power there, and they are doing much better on the homelessness front. So, will you commission a study to look at how they mitigated welfare cuts from Westminster so that, if we are able to have those powers in Wales, there is a plan of action ready and waiting? And will you also agree to review what the Government can do in the meantime, using your existing powers, to provide some relief to the growing homelessness crisis we have here in this country?
Welsh: Rwy'n croesawu'r newid diweddar gan y Llywodraeth Lafur pan ddaw i ddatganoli gweinyddu budd-daliadau lles. Nid oes unrhyw amheuaeth yn fy meddwl i, nac ym meddyliau llawer o bobl sy'n gweithio i asiantaethau cynorthwyo pobl ddigartref, bod cyni cyllidol yn gysylltiedig â'r cynnydd syfrdanol i gysgu ar y stryd amlwg ar ein strydoedd, ac nid yw'n syndod y dywedwyd gan Shelter Cymru bod hyn yn cyrraedd pwynt argyfwng. Mae gan yr Alban bwerau helaeth dros les eisoes, diolch i'r Llywodraeth ragweithiol gan Plaid Genedlaethol yr Alban sydd mewn grym yno, ac maen nhw'n gwneud yn llawer gwell o ran digartrefedd. Felly, a wnewch chi gomisiynu astudiaeth i ystyried sut y gwnaethant liniaru toriadau lles o San Steffan fel bod cynllun gweithredu yn barod i fynd os byddwn ni'n gallu cael y pwerau hynny yng Nghymru? Ac a wnewch chi gytuno hefyd i adolygu'r hyn y gall y Llywodraeth ei wneud yn y cyfamser, gan ddefnyddio eich pwerau presennol, i roi rhywfaint o ryddhad i'r argyfwng digartrefedd cynyddol sydd gennym ni yma yn y wlad hon?
English: I absolutely agree with Leanne Wood that the rise in rough-sleeping is the most visible outcrop of the age of austerity, and it is a profound change in the way that we see that crisis in people's lives in front of us every day, compared to a decade ago. I do want to learn from the experience of devolution of welfare in Scotland. It's a process she will know that isn't due to be completed until 2021, so it is at the very early stages of it, but, nonetheless, in the sort of study that I referred to in my answer to Huw Irranca-Davies, I think capturing the experience of Scotland is important for us. Here in Wales, as far as rough-sleeping is concerned, we are putting more money into homelessness services next year as well as this year, and there are a whole range of initiatives that the Minister then responsible for it, Rebecca Evans, announced before Christmas. We've seen some figures published very recently that have some very small first signs that those initiatives are beginning to make a difference, and I want us to go on doing more to address those very, very disturbing signs that we see around us of people who are forced to live their lives in circumstances none of us would be prepared to see as acceptable.
Welsh: Rwy'n cytuno'n llwyr â Leanne Wood mai'r cynnydd i'r niferoedd sy'n cysgu ar y strydoedd yw'r arwydd mwyaf gweladwy o'r oes o gyni cyllidol, ac mae'n newid sylweddol i'r ffordd yr ydym ni'n gweld yr argyfwng hwnnw ym mywydau pobl o'n blaenau bob dydd, o'i gymharu â degawd yn ôl. Rwyf i eisiau dysgu o'r profiad o ddatganoli lles yn yr Alban. Mae'n broses y bydd hi'n ymwybodol nad oes disgwyl iddi gael ei chwblhau tan 2021, felly mae ar y camau cynnar iawn, ond, serch hynny, yn y fath o astudiaeth y cyfeiriais ati yn fy ateb i Huw Irranca-Davies, rwy'n credu bod dysgu am brofiad yr Alban yn bwysig i ni. Yma yng Nghymru, cyn belled ag y mae cysgu ar y stryd yn y cwestiwn, rydym ni'n rhoi mwy o arian i wasanaethau digartrefedd y flwyddyn nesaf yn ogystal ag eleni, a cheir amrywiaeth eang o fentrau a gyhoeddwyd gan y Gweinidog a oedd yn gyfrifol amdano ar y pryd, Rebecca Evans, cyn y Nadolig. Rydym ni wedi gweld rhai ffigurau a gyhoeddwyd yn ddiweddar iawn bod rhai arwyddion cyntaf bach iawn bod y mentrau hynny yn dechrau gwneud gwahaniaeth, a hoffwn i ni barhau i wneud mwy i fynd i'r afael â'r arwyddion annymunol dros ben yr ydym ni'n eu gweld o'n cwmpas o bobl sy'n cael eu gorfodi i fwy eu bywydau o dan amgylchiadau na fyddai yr un ohonom ni'n barod i'w hystyried fel bod yn dderbyniol.
English: I thank Suzy Davies for that. Categorisation is not a mark of success or failure but a means of identifying the level of support a school needs. Last week's figures showed that an increasing proportion of schools are becoming self-sustaining and requiring less external support. That is an upward trend from the year 2015 onwards.
Welsh: Diolch i Suzy Davies am hynna. Nid yw categoreiddio yn arwydd o lwyddiant na methiant ond mae'n fodd o nodi lefel y cymorth sydd ei hangen ar ysgol. Dangosodd ffigurau yr wythnos diwethaf bod cyfran gynyddol o ysgolion yn dod yn hunan-gynhaliol ac angen llai o gymorth allanol. Mae honno'n duedd ar i fyny o flwyddyn 2015 ymlaen.
English: Yes, and I hope we would all like to join in congratulating those schools who find that they are no longer in need of support; as you say, the purpose of categorisation is to identify whether schools need extra support. In view of some of the GCSE and A-level results we saw this year, though, and the revised figures on the attainment gap between children eligible for free school meals and their peers, were you surprised that fewer schools are now seen as needing some support? And I'd also be keen to know whether you think the system serves well those schools who are good but could be excellent, because good shouldn't be enough for our most able, talented staff and students?
Welsh: Ydy, ac rwy'n gobeithio y byddem ni i gyd yn hoffi ymuno i longyfarch yr ysgolion hynny sy'n canfod nad oes angen cymorth arnyn nhw mwyach; fel y dywedwch, diben categoreiddio yw nodi pa un a oes angen cymorth ychwanegol ar ysgolion. O ystyried rhai o'r canlyniadau TGAU a Safon Uwch a welsom eleni, fodd bynnag, a'r ffigurau diwygiedig ar y bwlch cyrhaeddiad rhwng plant sy'n gymwys i dderbyn prydau ysgol am ddim a'u cyfoedion, a gawsoch chi eich synnu yr ystyrir bod llai o ysgolion angen rhywfaint o gymorth erbyn hyn? A byddwn hefyd yn awyddus i gael gwybod pa un a ydych chi'n credu bod y system yn gwasanaethu'n dda yr ysgolion hynny sy'n dda ond a allai fod yn rhagorol, oherwydd ni ddylai da fod yn ddigon i'n staff a'n myfyrwyr mwyaf galluog a dawnus?
English: I think there's a danger that the Member may be confusing two different issues - the performance in relation to exam results, which are very important, and the need for a school to have support. Because the important point she made is this - that there may be a school that appears to have very good exam results, but where those results should be better still, given the nature of the intake it has. And that school may need support. It may need support in order to make sure that it delivers the added value that a school ought to provide, depending upon the nature of its catchment. So, in that sense, I'm not surprised at the figures we see here, because I don't think the two things are quite as directly correlated as the supplementary question suggested. Of course, I am pleased to see that more schools need fewer days of support, because I think that is a marker of improvement in the system. And where that isn't happening, and where we have a very small, but concerning, number of schools that are stuck in the red category, I know that my colleague Kirsty Williams is requiring local authorities to provide her with an account, at school level, of the plans that are there to make sure that those schools get the support they need to make sure that they are part of this improving picture as well.
Welsh: Rwy'n credu bod perygl efallai fod yr Aelod yn cymysgu dau wahanol fater - y perfformiad o ran canlyniadau arholiadau, sy'n bwysig iawn, a'r angen i ysgol gael cymorth. Oherwydd y pwynt pwysig a wnaeth yw hwn - y gallai fod ysgol y mae'n ymddangos ei bod wedi cael canlyniadau arholiadau da iawn, ond lle dylai'r canlyniadau hynny fod yn well byth, o ystyried natur y disgyblion sy'n mynychu. Ac efallai fod angen cymorth ar yr ysgol honno. Efallai y bydd angen cymorth arni er mwyn gwneud yn siŵr ei bod yn cynnig y gwerth ychwanegol y dylai ysgol ei gynnig, yn dibynnu ar natur ei dalgylch. Felly, yn yr ystyr hwnnw, nid wyf i'n synnu at y ffigurau yr ydym ni'n eu gweld yn y fan yma, oherwydd nid wyf i'n credu bod cysylltiad mor uniongyrchol rhwng y ddau beth ag yr oedd y cwestiwn atodol yn ei awgrymu. Wrth gwrs, rwy'n falch o weld bod mwy o ysgolion angen llai o ddiwrnodau o gymorth, oherwydd rwy'n credu bod hynny'n dangos gwelliant yn y system. A lle nad yw hynny'n digwydd, a lle mae gennym ni nifer fach, ond sy'n peri pryder, o ysgolion nad ydyn nhw'n gallu dianc o'r categori coch, gwn fod fy nghyd-Weinidog Kirsty Williams yn ei gwneud yn ofynnol i awdurdodau lleol ddarparu datganiad iddi, ar lefel ysgol, o'r cynlluniau sydd ar gael i wneud yn siŵr bod yr ysgolion hynny yn cael y cymorth sydd ei angen arnynt i wneud yn siŵr eu bod hwythau hefyd yn rhan o'r darlun hwn sy'n gwella.
English: I thank Lynne Neagle. Our assessment continues to demonstrate that leaving the European Union without a deal would be disastrous for the automotive sector. Such a possibility should be taken off the table by the UK Government and an extension sought now to the article 50 timetable.
Welsh: Diolchaf i Lynne Neagle. Mae ein hasesiad yn parhau i ddangos y byddai gadael yr Undeb Ewropeaidd heb gytundeb yn drychinebus i'r sector modurol. Dylai Llywodraeth y DU gymryd posibilrwydd o'r fath oddi ar y bwrdd a dylid ceisio estyniad nawr i'r amserlen erthygl 50.
English: Thank you, First Minister. Would you agree with me that the lesson from the weekend, and the very bad news from Nissan, is that while no deal would be the very worst outcome of all for the automotive industry, the reality is that any Brexit will see arguments and uncertainty continue for years, and every day of uncertainty is a day when investors stay away and jobs are under threat, especially in constituencies like mine? And would the First Minister also agree that whatever Brexit deal is agreed, it will only ever be a blindfold Brexit, because the political declaration that accompanies the withdrawal agreement is just a political wish list, the equivalent of motherhood and apple pie, and that whether it's Mrs May's deal, or Norway plus, or any other sort of Brexit, the negotiations and damaging uncertainty will likely continue for years to come?
Welsh: Diolch, Prif Weinidog. A fyddech chi'n cytuno â mi mai'r wers o'r penwythnos, a'r newyddion drwg iawn gan Nissan, yw er mai dim cytundeb fyddai'r canlyniad gwaethaf un i'r diwydiant modurol, y gwir amdani yw y bydd unrhyw Brexit yn golygu y bydd dadleuon ac ansicrwydd yn parhau am flynyddoedd, a bod bob dydd o ansicrwydd yn ddiwrnod pan fo buddsoddwyr yn aros i ffwrdd ac mae swyddi o dan fygythiad, yn enwedig mewn etholaethau fel fy un i? Ac a fyddai'r Prif Weinidog hefyd yn cytuno, pa bynnag gytundeb Brexit a wneir, mai dim ond Brexit dall y bydd beth bynnag, gan mai dim ond rhestr o ddymuniadau gwleidyddol yw'r datganiad gwleidyddol sy'n ategu'r cytundeb ymadael, sy'n cyfateb i bethau cysurus fel bod yn fam a theisen afal, a pha un a fydd yn gytundeb Mrs May, neu Norwy a mwy, neu'n unrhyw fath arall o Brexit, ei bod yn debygol y bydd y trafodaethau a'r ansicrwydd niweidiol yn parhau am flynyddoedd i ddod?
English: Well, Llywydd, the Member is absolutely right that uncertainty is the enemy of investment and that is a message that the CBI and other industry-leading bodies have said for months and months and months. Brexit for them is not something that will happen after 29 March, Brexit is something that has been happening now for many months, and decisions are being made in businesses across Wales and across the United Kingdom, where things that would have been done and would have been in place and prosperity would have been supported - those things are not being done because of the uncertainty and the way in which this UK Government has managed to bungle Brexit right up to the very final line. And, of course, the Member is right - she will remember the debate we had here on the floor of the Assembly when Mrs May first declared her deal. There are things that are wrong with the withdrawal agreement, and we pointed to those here. But the things that are wrong with the political declaration are even more significant, and expecting this Assembly or anybody else to sign up to that flimsy document without any sorts of guarantees about the type of future that we need the other side of the European Union - no wonder she ended up with the defeat that she had, and no wonder that this Assembly was not willing to support it either.
Welsh: Wel, Llywydd, mae'r Aelod yn hollol iawn mai ansicrwydd yw gelyn buddsoddiad ac mae honno'n neges y mae Cydffederasiwn Diwydiant Prydain a chyrff eraill sy'n arwain eu diwydiannau wedi ei chyfleu ers misoedd ar fisoedd ar fisoedd. Iddyn nhw, nid yw Brexit yn rhywbeth a fydd yn digwydd ar ôl 29 Mawrth, mae Brexit yn rhywbeth sydd wedi bod yn digwydd ers misoedd lawer erbyn hyn, ac mae penderfyniadau yn cael eu gwneud mewn busnesau ledled Cymru a ledled y Deyrnas Unedig, lle mae pethau a fyddai wedi cael eu gwneud ac a fyddai wedi bod ar waith a byddai ffyniant wedi cael ei gefnogi - nid yw'r pethau hynny yn cael eu gwneud oherwydd yr ansicrwydd a'r ffordd y mae Llywodraeth bresennol y DU wedi llwyddo i wneud smonach o Brexit hyd at y llinell olaf un. Ac, wrth gwrs, mae'r Aelod yn iawn - bydd hi'n cofio'r ddadl a gawsom ni yma ar lawr y Cynulliad pan wnaeth Mrs May gyhoeddi ei chytundeb gyntaf. Mae pethau sydd yn anghywir gyda'r cytundeb ymadael, a chyfeiriwyd at y rheini gennym ni yn y fan yma. Ond mae'r pethau sy'n anghywir gyda'r datganiad gwleidyddol yn fwy arwyddocaol fyth, ac mae disgwyl i'r Cynulliad hwn neu unrhyw un arall i gytuno i'r ddogfen simsan honno heb unrhyw fath o sicrwydd ynghylch y math o ddyfodol sydd ei angen arnom ni yr ochr arall i'r Undeb Ewropeaidd - does dim rhyfedd ei bod hi wedi dioddef y trechiad a wnaeth, a does dim rhyfedd nad oedd y Cynulliad hwn yn barod i'w gefnogi ychwaith.
English: Finally, question 8, John Griffiths.
Welsh: Cwestiwn 8 yn olaf, John Griffiths.
English: Amongst our priorities are increasing participation in sport by traditionally under-represented groups, the delivery of community sport and the strengthening of the relationship between physical activity and well-being.
Welsh: Ymhlith ein blaenoriaethau y mae cynyddu cyfranogiad mewn chwaraeon gan grwpiau a dangynrychiolir yn draddodiadol, y ddarpariaeth o chwaraeon cymunedol a chryfhau'r berthynas rhwng gweithgarwch corfforol a llesiant.
English: First Minister, success at a professional level is very important in terms of inspiring greater grass-roots participation, and in that context, I wonder if you would join me in acknowledging the success of Newport County in returning to the football league in recent times, in achieving a miraculous escape from relegation and then going on to the fourth round of the FA Cup last year, defeating Leeds United, drawing with Tottenham Hotspur and going to Wembley for the replay, and now tonight facing Middlesbrough in the fourth round of the FA Cup having defeated Leicester City in the last round. Would you agree with me that this is a fine example to those considering participation in football at the grass-roots level in Newport, First Minister? And will you also join me in sending all good wishes to Newport County for tonight's game?
Welsh: Prif Weinidog, mae llwyddiant ar lefel broffesiynol yn bwysig iawn o ran ysbrydoli mwy o gyfranogiad ar lawr gwlad, ac yn y cyd-destun hwnnw, tybed a wnewch chi ymuno â mi i gydnabod llwyddiant Clwb Pêl-droed Casnewydd yn dychwelyd i gynghrair pêl-droed Lloegr yn y blynyddoedd diwethaf, yn cyflawni dihangfa wyrthiol rhag cwympo o'r gynghrair ac yna cyrraedd pedwaredd rownd Cwpan Lloegr y llynedd, gan drechu Leeds United, cael gêm gyfartal â Tottenham Hotspur a mynd i Wembley ar gyfer y gêm ailchwarae, a heno eto yn wynebu Middlesbrough ym mhedwaredd rownd Cwpan Lloegr ar ôl trechu Dinas Caerlŷr yn y rownd ddiwethaf. A fyddech chi'n cytuno â mi bod hyn yn gosod esiampl wych i'r rhai sy'n ystyried cymryd rhan mewn pêl-droed ar lawr gwlad yng Nghasnewydd, Prif Weinidog? Ac a wnewch chi hefyd ymuno â mi i anfon dymuniadau da i Gasnewydd ar gyfer y gêm heno?
English: I thank John Griffiths very much for that question. I absolutely join with him in sending, I'm sure, the best wishes of the whole Assembly to Newport County in their replay against Middlesbrough this evening, part of that remarkable record that Newport County has developed in recent years in cup competitions. And, of course, he is absolutely right that their success goes on to inspire people more widely in the area, the county. The community trust of Newport County we know is really active - 48 per cent of young people in Wales participate in sport at least three times a week, but the figure for Newport is 58 per cent, and part of that undoubtedly is due to the inspirational effect of having successful professional sport in the area. We wish them the very best of luck in their replay this evening.
Welsh: Diolchaf yn fawr iawn i John Griffiths am y cwestiwn yna. Rwy'n sicr yn ymuno ag ef i anfon, rwy'n siŵr, dymuniadau gorau'r Cynulliad cyfan i Gasnewydd yn eu gêm ailchwarae yn erbyn Middlesbrough heno, sy'n rhan o'r hanes rhyfeddol hwnnw y mae Casnewydd wedi ei ddatblygu yn y blynyddoedd diwethaf mewn cystadlaethau cwpan. Ac, wrth gwrs, mae e'n hollol iawn bod eu llwyddiant yn ysbrydoli pobl yn fwy eang yn yr ardal, yn y sir. Gwyddom fod ymddiriedolaeth gymunedol Clwb Pêl-droed Casnewydd yn weithgar iawn - mae 48 y cant o bobl ifanc yng Nghymru yn cymryd rhan mewn chwaraeon o leiaf dair gwaith yr wythnos, ond mae'r ffigur ar gyfer Casnewydd yn 58 y cant, ac nid oes amheuaeth bod hynny'n rhannol oherwydd effaith yr ysbrydoliaeth o fod â chwaraeon proffesiynol llwyddiannus yn yr ardal. Dymunwn bob lwc iddyn nhw yn eu gêm ailchwarae heno.
English: The next item is the business statement and announcement and I call on the Trefnydd to make the statement and announcement - Rebecca Evans.
Welsh: Yr eitem nesaf yw'r datganiad a chyhoeddiad busnes, a galwaf ar y Trefnydd i wneud y datganiad a'r cyhoeddiad - Rebecca Evans.
English: Two additional statements have been added to today's agenda, one on homelessness and rough-sleeping and an update on the Welsh mutual investment model. Draft business for the next three weeks is set out in the business statement and announcement, which can be found amongst the meeting papers available to Members electronically.
Welsh: Mae dau ddatganiad ychwanegol wedi eu hychwanegu at agenda heddiw, un ar ddigartrefedd a chysgu ar y stryd a'r wybodaeth ddiweddaraf ar y model buddsoddi cydfuddiannol yng Nghymru. Mae'r busnes drafft ar gyfer y tair wythnos nesaf wedi ei gynnwys yn y datganiad a'r cyhoeddiad busnes y gellir ei weld ymysg papurau'r cyfarfod sydd ar gael i'r Aelodau yn electronig.
English: Minister, may I ask for a statement from the Minister for Health and Social Services on the latest waiting time statistics for accident and emergency patients in Welsh hospitals? Last month saw the lowest rate ever recorded for the month of December, with only 77.8 per cent of patients being seen within the four-hour waiting time target. Over 18,000 patients waited longer than four hours, with already 4,000 waiting over 12 hours to be seen by health professionals. Given that the waiting time target was set in 2008 and has never been met, can we have a statement from the Minister on the reasons why A&E waiting times last month were the worst on record for many previous Decembers? Thank you.
Welsh: Gweinidog, a gaf i ofyn am ddatganiad gan y Gweinidog Iechyd a Gwasanaethau Cymdeithasol ar yr ystadegau amseroedd aros diweddaraf ar gyfer cleifion damweiniau ac achosion brys mewn ysbytai yng Nghymru? Y mis diwethaf, gwelwyd y gyfradd isaf a gofnodwyd erioed ar gyfer mis Rhagfyr, gyda 77.8 y cant o gleifion yn unig yn cael eu gweld o fewn yr amser aros targed o bedair awr. Arhosodd dros 18,000 o gleifion am fwy na phedair awr, gyda 4,000 eisoes yn aros dros 12 awr cyn iddyn nhw gael eu gweld gan weithwyr iechyd proffesiynol. O gofio mai yn 2008 y pennwyd yr amser aros targed, ac nad yw erioed wedi ei fodloni, a gawn ni ddatganiad gan y Gweinidog ynghylch y rhesymau pam mai amseroedd aros damweiniau ac achosion brys y mis diwethaf oedd y gwaethaf ar gofnod ers mis Rhagfyr llawer o flynyddoedd? Diolch.
English: Thank you for that. I can confirm that the health Minister will be bringing forward a statement next week on unscheduled care winter pressures.
Welsh: Diolch am hynny. Gallaf gadarnhau y bydd y Gweinidog iechyd yn cyflwyno datganiad yr wythnos nesaf ar bwysau'r gaeaf ar ofal heb ei drefnu.